Publication: Magyar Közlöny
Issue: MK-2004-184 (Year: 2004, Number: 184)
Era: 2004-2010
Section: 14/2001. (III. 9.) PM rendeletben foglalt elõírásoknak.
Paragraph Index: 785

11. Instrumentumok A Felügyeleti mérleg jelentés és a K01 jelentés instrumentumai közötti összefüggést bemutató tábla megtalálható az MNB honlapján. Az értéknap miatti korrekciókat a Felügyeleti mérleg jelentéssel egyezõ módon kell figyelembe venni, vagyis azokra az állományokra vonatkozóan kell jelenteni az átlagos kamatlábakat, amelyek a Felügyeleti mérlegben is kimutatásra kerülnek. A sávos kamatozású betétek kezelése: A sávos kamatozást kétféleképpen lehet értelmezni: • a lekötési idõ függvényében, • a lekötött összeg függvényében sávos kamatozású. Az elsõ esetben amennyiben már a szerzõdéskötéskor is egyértelmû a lekötés futamideje, akkor az új szerzõdésekre vonatkozó táblában az egyes sávokhoz tartozó kamatlábak súlyozott átlagát kell szerepeltetni. Amennyiben a szerzõdéskötéskor még nem egyértelmû, hogy az ügyfél mennyi idõre fogja lekötni a betétet, a legrövidebb futamidõt és az ehhez tartozó kamatlábat kell megadni. A második esetben a súlyozott átlagkamatlábat kell szerepeltetni, mivel a szerzõdéskötéskor minden esetben ismert a lekötött összeg, és az összeghatárokhoz tartozó kamatlábak is. A hó végi állományokra vonatkozó táblánál mindig azon sávhoz tartozó kamatlábat kell figyelembe venni, amilyen sávba az állomány tartozik. III. Az adatszolgáltatás beküldésére vonatkozó elõírások A beküldés módja: bank és a szakosított hitelintézet adatszolgáltató esetében GiroXMail, szövetkezeti hitelintézet adatszolgáltató esetében GiroXMail vagy titkosított e-mail. A külföldi székhelyû pénzügyi intézmények magyarországi fióktelepeinek GiroXMailen vagy titkosított e-mailen kell beküldeni a jelentést. A beküldés formája: az MNB szabványos (txt) fájl Az adatszolgáltatás címzettje: MNB MNB adatgyûjtés azonosító: K02

Source: https://magyarkozlony.hu/hivatalos-lapok/9e0f81f03d369e1ef882be34d9842cb333f2d001/dokumentumok/28468319804764c1293b5109bf4502dd28c98e2f/letoltes